
R E P U B L I K A    H R V A T S K A

Z A K L J U Č A K
 
Trgovački sud u Zagrebu po stečajnom sucu Nevenki Siladi  Rstić u stečajnom postupku otvorenim nad stečajnim dužnikom HVAR GRAĐENJE, d.o.o. u stečaju, Zagreb, Voćarska cesta 14, OIB:52413080744, dana 5. srpnja 2017.
            
z a k  l j u č i o       j e

I.) U stečajnom postupku koji se vodi nad stečajnim dužnikom HVAR GRAĐENJE, d.o.o. u stečaju, Zagreb, Voćarska cesta 14, OIB:52413080744, određuje se peto ročište za javnu dražbu radi prodaje nekretnine u vlasništvu stečajnog dužnika, uz odgovarajuću primjenu  pravila o ovrsi na nekretninama i to upisanih u zemljišnim knjigama Općinskog suda u Starom Gradu na Hvaru: 

Nekretnine u vlasništvu stečajnog dužnika na kojima je upisano razlučno pravo u korist razlučnog vjerovnika HYPO ALPE ADRIA BANK INTERNATIONAL AG REPUBLIKA AUSTRIJA, novog naziva HETA ASSET RESOLUTION  AG, Klagenfurt.

1. Upisane u zk. ul. 919 k.o Grablje, kat. čest. br. 922/1 - šuma površine 2.875 m2.
2. Upisane u zk. ul. 63 k.o Grablje, 28446/36096 dijela, kat. čest. br. 816 šuma površine 36.096 m2.
3. Upisane u zk.ul.64 k.o Grablje, 5010/5751 dijela, kat.čest.br. 825 – pašnjak površine 5.751 m2.
4. Upisane u zk.ul.891 k.o Grablje, 5690/23918 dijela, kat.čest.br. 828 – šuma površine 23.918 m2.
5. Upisane u zk.ul.920 k.o Grablje, kat.čest.br. 913/6 – šuma površine 10.301 m2.
6. Upisane u zk.ul.922 k.o Grablje, 28560/129097 dijela, kat.čest.br. 814/1 – šuma površine 129.097 m2.
7. Upisane u zk.ul.892 k.o Grablje, 8873/19492 dijela, kat.čest.br. 930/1 – pašnjak površine 19.492 m2

Na gore navedenim nekretninama:
- upisane su zabilježbe sporova  po tužbama trećih osoba protiv stečajnog dužnika kao tuženika 
- upisana su založna prava u korist založnog vjerovnika  HYPO ALPE ADRIA BANK INTERNATIONAL AG REPUBLIKA AUSTRIJA, novog naziva HETA ASSET RESOLUTION  AG, Klagenfurt.


II.) Ukupna procijenjena vrijednost odnosno utvrđena vrijednost gore navedenih nekretnina ,a koje se prodaju kao cjelina (te na kojima je upisano razlučno pravo samo jednog razlučnog vjerovnika HYPO ALPE ADRIA BANK INTERNATIONAL AG REPUBLIKA AUSTRIJ,novog naziva HETA ASSET RESOLUTION  AG, Klagenfurt, iznosi 21.240.000,00 kn (dvadesetjedanmiliondvjestočetrdesettisuća kuna).

III.) NAČIN PRODAJE:

     Nekretnine iz točke I.) ovog rješenja prodavat će se u stečajnom postupku usmenom javnom dražbom.

      Sljedeće ročište za javnu dražbu održat će se pred stečajnim sucem u zgradi Trgovačkog suda u Zagrebu, soba broj 94/II (ulična zgrada), dana  

19. listopada 2017. godine u 11,15 sati

      Ročište će se održati i ako na njemu sudjeluje samo jedan ponuditelj.

IV.) Ovaj zaključak o prodaji objavit će se na e-oglasnoj ploči Trgovačkog suda u Zagrebu,  na web stranici ovog suda i Visokog trgovačkog suda RH, u očevidniku nekretnina FINA-e, a razlučni vjerovnik može ga objaviti i u jednom od javnih glasila.

       Rok od objave zaključka o prodaji nekretnina na e-oglasnoj ploči ovog suda do prodaje iznosi 15 dana.

V.)   UVJETI PRODAJE:

1.) Prodaju se nekretnine navedene u točci I.) ovog zaključka.

2.) Vrijednost nekretnina utvrđena je u iznosu kao pod točkom II.) izreke ovog rješenja, temeljem Nalaza i mišljenja sudskog vještaka građevinske struke.

3.) Nekretnine iz točke I.) ovog zaključka prodavat će se na ovom ročištu za javnu dražbu po početnoj cijeni od 8.326.080,00 kn.

4.) Sve poreze i pristojbe u svezi s prodajom nekretnina snosi kupac.

5.) Kao kupci mogu sudjelovati samo osobe koje su najkasnije dva dana prije dana održavanja ročišta za dražbu uplatile  jamčevinu u iznosu od 10 % utvrđene vrijednosti nekretnina iz točke I.) ovog zaključka na račun sudskog depozita  Trgovačkog suda u Zagrebu pri  Hrvatskoj poštanskoj banci d.d. Zagreb broj HR9223900011300000460 poziv na broj 1410 i dokaz o tome predoče stečajnom sucu prije početka dražbe.
     Punomoćnici ponuditelja mogu sudjelovati na dražbi samo uz ovjerenu specijalnu punomoć.
      Sudionicima  dražbe koji ne uspiju u nadmetanju, jamčevina će se vratiti  odmah  nakon zaključenja javne dražbe. 
            Na jamčevinu se ne obračunavaju kamate. 
	
6.) Kupac je dužan uplatiti razliku između jamčevine  i postignute kupoprodajne cijene u   roku od 15 dana od pravomoćnosti rješenja o dosudi. 
Ako kupac u tom roku ne položi kupovninu sud će posebnim rješenjem prodaju oglasiti nevažećom i odrediti novu prodaju uz uvjete određene za prodaju koja je oglašena nevažećom, a iz položene jamčevine namirit će se troškovi nove prodaje i naknaditi razlika između kupovnine postignute na prijašnjoj prodaji i  novoj prodaji.

7.) Ukoliko je kupac razlučni vjerovnik koji se jedini namiruje iz kupovnine ili se namiruje prije tražbina svih ostalih vjerovnika koji imaju pravo na namirenje iz iste   kupovnine, nije dužan položiti kupovninu ako ona iznosi koliko i njegova  tražbina ili manje, a ako iznosi više tada je dužan položiti razliku.

8.) Nekretnine će se rješenjem o dosudi dosuditi kupcu koji ponudi najpovoljniju cijenu.
Ukoliko bude više kupaca, nekretnina će se dosuditi i kupcima koji su ponudili nižu cijenu (ali ne i nižu od one početne na ovom ročištu za prodaju)  prema veličini ponuđene cijene, ako kupci koji su ponudili veću cijenu ne polože kupovninu u roku.

9.) U rješenju o dosudi nekretnina sud će odrediti da se nakon pravomoćnosti toga rješenja i nakon što kupac položi kupovninu, u zemljišnim knjigama upisati u njegovu korist pravo vlasništva na dosuđenim nekretninama, te brisati prava i terete na nekretninama koji prestaju njihovom prodajom.

10.) Nakon pravomoćnosti rješenja o dosudi i nakon što kupac položi kupovninu sud će donijeti zaključak o predaji nekretnina kupcu, čime kupac stupa u posjed istih.

11.) Prodaja se obavlja po načelu «viđeno-kupljeno», što isključuje sve naknadne prigovore kupca.

12.) Razgledati nekretnine i dokumentaciju vezanu  uz iste, zainteresirane osobe mogu u vrijeme dogovoreno sa stečajnim upraviteljem na tel. br. 098/431-940.
					
Obrazloženje

Temeljem odredbe čl. 164. Stečajnog zakona (NN 44/96 do 133/12: dalje SZ), a u svezi s čl. 441. st. 1. Stečajnog zakona (NN 71/15), odlučeno je kao u izreci ovog zaključka,a temeljem odredbi čl. 97. do 110. Ovršnog zakona (NN 112/12) odlučeno je o uvjetima i načinu prodaje nekretnina stečajnog dužnika.
	
U Zagrebu, 5. srpnja 2017.
										  SUDAC:
								     	Nevenka Siladi Rstić,v.r.

UPUTA O PRAVNOM LIJEKU:
Protiv ovog zaključka nije dopuštena žalba (čl.11.st.9. SZ).				


Za točnost otpravka – ovlašteni službenik
                  Monika Grbac 

